Publication: Magyar Közlöny
Issue: MK-2004-65 (Year: 2004, Number: 65)
Era: 2004-2010
Section: 1. Az indítvány kapcsán az Alkotmánybíróság az Alkotmánybíróságról szóló 1989. évi XXXII. törvény (a továbbiakban: Abtv.) 1. § c) pontjában meghatározott hatáskörében járt el. Az Abtv. 1. § c) pontja értelmében az Alkotmánybíróság hatáskörébe tartozik a jogszabály nemzetközi
Paragraph Index: 696

2. Az indítványozók azt állították, hogy az Szt. kifogásolt rendelkezései ellentétesek a Megállapodás III. Fejezetébe foglaltakkal. 2.1. A Megállapodás III. Fejezete szerint a Katolikus Egyház (a továbbiakban: Egyház) állami támogatásra jogosult, melynek alapja az állampolgárok azon döntése, ahogyan az egyházi közszolgáltatásokat igénybe veszik. Ennek értelmében az egyházi közszolgáltatások igénybevételével az Egyház jogosulttá válik az állami támogatásra. A Megállapodás tehát az Egyház állami támogatásra való jogosultságát kizárólag az állampolgár szabad döntésére bízza: az állampolgár szabadon dönt az egyházi közszolgáltatás igénybevételérõl, a közszolgáltatás igénybevétele alapján pedig jár az Egyháznak az állami támogatás. A Megállapodás az egyház állami támogatásra való jogosultságát a közszolgáltatás — jogszabályok szerinti — teljesítésén, valamint az egyházi közszolgáltatásnak az állampolgár szabad, egyéni elhatározásán alapuló igénybevételén túlmenõ, további feltételek teljesítésétõl nem teszi függõvé. A Megállapodás III. Fejezete a továbbiakban meghatározza a közszolgáltatásért járó állami támogatás mértékét is, mely az egyházi intézményfenntartónak az állami, illetve önkormányzati fenntartóval azonos szintû támogatását biztosítja. 2.2. Az 1997. június 20-án aláírt Megállapodást az Országgyûlés 1999. július 5-én hirdette ki, azonban a Megállapodásba foglaltakat — a kihirdetõ törvény szerint —

Source: https://magyarkozlony.hu/hivatalos-lapok/b5a40a447e90d106a60c67414a037b6e3e3cc789/dokumentumok/6f9c43cdf2f154f2dbc7d9ac93814d5168a00b71/letoltes